text: Skal finde ud af at bruge 300 mio. 
  10 februar 2011 kl. 19.24
  Alvorlige miner på dansk-tysk konference, selv om opgaven er at skabe vækst med over 300 millioner kroner.
  Konferencen i Oversee syd for Flensborg er første skridt på vejen. Den økonomiske krise har gjort et grænseoverskridende samarbejde endnu mere nødvendigt. Nu ligger der nogle rammer - og 44 millioner euro fra EU, som skal hjælpe væksten på vej.
  
  Økonomisk presseet
  Samarbejdet begyndte i dag. Som et resultat af det dansk-tyske regionale samarbejde som blev indledt i 1997.
  Den dansk-tyske region har 2,2 mio. indbyggere - og af dem er kun 930.000 i arbejde. Især den tyske region er presset økonomisk og ser frem til at de grænseoverskridende samarbejde kan sætte det nordlige Slesvig-Holsten på kortet.
  
  Vores egen skyld
  - Det er lidt vores egen skyld. Vi har ikke været gode nok, siger den nye overborgmester i Flensborg, danskeren Simon Faber.
  
  Madet af en robot
  På konferencen kunne de 300 deltagere bl.a. se en robot, der kan made f.eks. en multihandicappet person. Robotten er et eksempel på den teknologiske og vidensmæssige udvikling, de to landsdele så brændende ønsker sig.
  